ได้ยินชื่อมาค่อนข้างนานมากๆกับร้านป้าอ่อน อาหารตามสั่งแนวซีฟู้ดสุดจี๊ดในย่านชลบุรี  วันอาทิตย์นึงเรามีธุระผ่านไปแถวนั้น  เลยตั้งใจบอกพลขับแวะเลย   proudly present มากว่านี่เธอ  ของดีชลบุรีนะจ๊ะ  ขับยากแค่ไหน ซอยแคบเท่าไร  ด้วยใจอยากลองของเด็ดก็ดั้นด้นไปให้ได้

=-= บรรยกาศ =-=

ร้านเป็นสไตล์ห้องแถวไม้ๆทรงโบราณค่ะ  มีวางโต๊ะภายในประมาณ 5-6 ตัว ไม่มีแอร์นะ  ตอนแอมไปถึงประมาณ 9โมงเช้า  ยังไม่มีคิวรอนะ มีโต๊ะทานได้เลย คือตั้งใจไปเช้าเลย  กลัวของหมด อดกินอ่าา  เราอุตส่าดั้นด้นมาไกลอ่ะเนาะ

=-= เมนูที่สั่ง =-=

แอมแนะนำคนที่ไม่เคยทาน  ให้คลิกไปอ่านคุณใบหม่อนเลยค่ะ  เพราะรีวิวร้านนี้ได้ครบถ้วนกระบวนความ ครบทุกเมนูสุดๆ  ตัวแอมเองเสียดายไม่ได้อ่านก่อน  ไม่งั้นอาจจะสั่งเมนูได้ถูกจริตตัวเองมากกว่านี้

- ข้าวราดกั้งกระเทียมพริกไทย ☆☆☆ ตัวนี้เป็นตัวรวมดาวที่ทุกคนมาต้องสั่งเลยค่ะ  เห็นด้วยมากๆว่าป้าเค้าปรุงรสกระเทียมพริกไทยได้อร่อยค่ะ  แต่ที่ให้แค่ 3 ดาวเพราะกั้งเนื้อไม่ค่อยสดค่ะ  ออกยุ่ยๆนิดนึง  ที่สำคัญคือให้น้อยมากกง่ะ  พอเทียบกับจานที่คนอื่นเคยทาน จะพบว่าจำนวนใกล้กัน  แต่ของที่หลายๆคนทานตัวใหญ่กว่าค่ะ  ของแอมได้เป็นตัวเซียวๆ ประมาณเกือบ 10 ตัวค่ะ  

-ข้าวราด กระเพราปู ☆☆☆ ที่ร้านนี้ผัดกระเพรารสชาติเผ็ดมากกกกก    ใครไม่ทานเผ็ดจัดควรสั่งลดเผ็ดค่ะ  แอมนี่ทานคำเดียวน้ำหูน้ำตาไหลเลย ทานแบบปากเจ่อไม่ค่อยรู้รสชาติเท่าไรเลยย เนื้อปูจานนี้ให้เยอะพอใช้ได้ค่ะ  แต่ปูดูเนื้อไม่สดอ่ะ  ไม่ค่อยโอเค

- กระเพราทะเลรวมมิตร ☆☆☆ ตัวนี้ของคนที่ไปด้วย  ลองชิมดูให้อารมณ์กระเพราปูที่เผ็ดมากๆค่ะ  แต่เครื่องอื่นๆที่ไม่ใช่เนื้อปูจัดว่าสดดีใช้ได้ค่ะ

- หอยจ้อปู ☆☆☆☆ เป็นเมนูที่กู้ชีพมื้อนี้  แม้เนื้อปูจะไม่แน่นฟู เหมือนหลายๆที่  แต่ด็มีเนื้อเยอะพอใช้  สมราคา  และรสชาติปรุงรสมาได้ดีค่ะ

โดยรวมแอมว่าต่างกรรมต่างวาระค่ะ  ประเด็นสำคัญที่ทำให้มื้อนี้กร่อยคือ   วัตถุดิบอาหารทะเลมันไม่ค่อยสดค่ะ  คือแอบเศร้าเพราะลงทุนไปแต่เช้า  แต่ต้องมาเจอปัญหานี้ง่ะ  แล้วเอาจริงๆเท่าที่เคยทานหลายๆร้านย่านชลบุรีที่ขายอาหารตามสั่งสไตล์ทะเลแบบนี้  ก็มีอีกหลายเจ้าที่ราคาดี  ให้เยอะ  และสดกว่านี้ค่ะ  ทั้งหมดทั้งมวล  เลยขอให้ไว้ที่ 3 ดาวค่ะ